b"\n_START_ARTICLE_\nMina marina\n_START_SECTION_\nHist\xc3\xb2ria\n_START_PARAGRAPH_\nEl nom prov\xc3\xa9 de les antigues mines de principis de l'edat moderna, que eren galeries subterr\xc3\xa0nies que es feien sota les fortificacions enemigues, posant al final d'aquests t\xc3\xbanels una c\xc3\xa0rrega explosiva per enderrocar els murs de la fortalesa. Al segle XIX, les mines marines eren anomenades torpedes fixes. La primera operaci\xc3\xb3 amb \xc3\xa8xit es va dur a terme enfonsant l'USS Cairo durant la Guerra de Secessi\xc3\xb3.\n_START_SECTION_\nTipus i funcionament\n_START_PARAGRAPH_\nExisteixen diversos tipus de mines marines, ja que aquestes han evolucionat molt dels seus inicis. Algunes requereixen estar molt properes a un objectiu per explotar, mentre que d'altres compten amb un torpede al seu interior que es dispara contra l'enemic._NEWLINE_El sistema per desencadenar l'explosi\xc3\xb3 pot ser molt variat, des de sistemes manuals o de pressi\xc3\xb3 fins a sistemes electr\xc3\xb2nics complexos (ac\xc3\xbastics, magn\xc3\xa8tics, etc.)."